Sygehuset i Hjørring har tilbudt 19 kvinder psykologhjælp ovenpå den grænseoverskridende adfærd, de har oplevet fra en gynækolog på sygehuset i Hjørring.

Sagerne ligger godt 40 år tilbage, men først nu har kvinderne henvendt sig til hospitalet,  som selv har beskrevet den krænkende adfærd i en ny undersøgelse. Hvad den krænkende adfærd hos en af sygehusets tidligere gynækologer dækker over, vides ikke. Det er uvist, om gynækologen - der i dag er død - har været alene under episoderne, der fandt sted for cirka 40 år siden - Jeg kan ikke nærmere komme ind på, hvad der er foregået af hensyn til tavshedspligt, men for kvinderne har det været en ubehagelig oplevelse, siger lægefaglig direktør Søren Hjortshøj fra Regionshospital Nordjylland. Ledende overlæge Astrid Højgaard, Sexologisk Center, opfordrer i kølvandet på sagerne kvinder til fortsat at få foretaget gynækologiske undersøgelser, for det er vigtigt, understreger hun. Sygehus beklager Søren Hjortshøj fra Regionshospital Nordjylland understreger, at selv om sagerne ligger mange år tilbage, så beklager sygehuset det, der er sket. - Vi har fejlet dengang som institution og som sektor, og det må vi dybt beklage, siger den lægefaglige direktør. Ni af kvinderne har takket ja til psykologhjælp - men de burde kunne have følt sig trygge i hænderne på en gynækolog. Tryghed er vigtig ved undersøgelse Og tryghed og respekt er ifølge Astrid Højgaard, ledende overlæge og gynækolog, Sexologisk Center, altafgørende i forbindelse med en gynækologisk undersøgelse. - Det, der skal ske for at en kvinde kan få tillid til sin gynækolog, er, at der er forudgående dog dialog, at der er information, der er en venlig stemning, og der er respekt, siger hun. Læger skal lære kropssprog Astrid Højgaard har selv undervist en række yngre læger i netop dette - og i mødet med kvinden, der skal undersøges, er også kropssproget fra lægens side, mener hun. - Man skal tænke meget over sit kropssprog, når man nærmer sig en briks, hvor der jo ligger en kvinde, der er delvist afklædt, at man ikke går indimellem hendes ben. Men den første dialog er, når hun er påklædt, lyder det fra den ledende overlæge. Der er to parter, der skal passes på Er det noget, man som kvinde selv kan gøre for at sikre, at man kommer igennem på den bedste måde? - Man kan sige, at der er to parter, der skal passes på – det er i første omgang kvinden, men det er også gynækologen, for der kan efterfølgende komme misforståelser i forhold til, hvad der egentlig  foregik, så jeg synes, at det er en god ide, at der er andre til stede ved gynækologisk undersøgelse - sådan så der ikke kun er to til stede, siger Astrid Højgaard. Gynækologiske undersøgelse er vigtige Når der dukker omtale op i medierne om, at en læge ikke har opført sig efter reglerne, men udvist krænkende adfærd over for en række patienter, kan Astrid Højgaard være bange for, at det kan have negativ effekt på især unge kvinders henvendelse til lægen. - Det er grænseoverskridende for en kvinde at ligge på den her måde, men jeg kan være træt af, hvis kvinder bliver mere tilbageholdende med at lade sig undersøge, for det er vigtigt, at vi får fanget tidlige stadier af kræft, fastslår hun.